CELEX: 32010R0309
Language: et
Date: 2010-04-09 00:00:00
Title: Komisjoni määrus (EL) nr 309/2010, 9. aprill 2010 , teatavate kaupade klassifitseerimise kohta kombineeritud nomenklatuuris

15.4.2010   
            
            
               ET
            
            
               Euroopa Liidu Teataja
            
            
               L 94/25
            
         KOMISJONI MÄÄRUS (EL) nr 309/2010,
   9. aprill 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. aprill 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kolmekihiline kuusepuidust paneel mõõtmetega 1 000 × 500 × 27 mm.
                  Välimiste kihtide paksus on 8,5 mm ja need koosnevad servapidi üksteise külge kleebitud paralleelsetest puidutükkidest.
                  Keskmine kiht paksusega 10 mm on orienteeritud välimiste kihtide kiusuunaga risti ja koosneb servapidi üksteise külge kleebitud paralleelsetest puidutükkidest (klotsidest/liistudest).
                  Välimised kihid ja servad on kaetud vaiguga.
                  Vt foto (1).
               
               
                  4412 94 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 4412, 4412 94 ja 4412 94 90 sõnastusega.
                  Toodet ei või klassifitseerida rubriiki 4418 puidust tisleri- ja puusepatooteks, täpsemalt puitraketiseks betoneerimistööde jaoks, kuna tootel ei ole ühtegi muud iseloomulikku tunnust peale vaikkatte, mis võimaldaks seda klassifitseerida kui ehitustööde tegemiseks ettenähtud toodet. Vt ka HSi selgitavad märkused rubriigi 4418 kohta (eriti 3. punkti viimane lause). Ettenähtud kasutus puitraketisena ei tulene seega toote laadist. Tootel ei ole seega objektiivseid tunnuseid ega omadusi, mis võimaldaksid seda klassifitseerida rubriiki 4418.
                  Toote tunnuseid arvestades tuleb see klassifitseerida CN-koodi 4412 94 90 alla kui muu tisleriplaat, lamell- ja laiaribiline tisleriplaat (vt ka HSi selgitavad märkused, rubriik 4412, punkt 3).
               
            
         
      
         (1)  Foto on esitatud üksnes informatsiooniks.